पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना पर लगाम लगाने के लिए राज्य में 5 से 15 मई तक लागू आवश्यक प्रतिबंध के बीच शहरी क्षेत्र में तीन जगहाें पर सामुदायिक किचन चलेंगे। लॉकडाउन को देखते हुए जिलाधिकारी ने इसकी जिम्मेदारी मुशहरी और कांटी के अंचलाधिकारी को सौंपी है।
गौरतलब है कि शहर का रेलवे स्टेशन अथवा उसके सामने का जिला परिषद मार्केट और गरीब स्थान मंदिर के समक्ष जिस जगह का चयन सामुदायिक किचन के लिए हुआ है वह मुशहरी प्रखंड में आती है। इसी प्रकार बैरिया बस पड़ाव कांटी प्रखंड में पड़ता है।
इन तीनाें जगहाें पर कल से लेकर 15 मई तक सामुदायिक किचन चलाया जाएगा। इन सामुदायिक किचन में निर्धन, निराश्रित और अन्य लोगों के लिए भाेजन की व्यवस्था की जाएगी। डीएम ने सामुदायिक किचन के संचालन में कोरोना से बचाव के लिए सावधानियां सुनिश्चित करने के साथ ही इसकी प्रतिदिन रिपोर्ट देने के लिए कहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn